આ ફિલ્મમાં વિક્કી (રાજકુમાર રાવ) મધ્યપ્રદેશના એક નાના વિસ્તાર ચંદેરીમાં એક દરજી છે. ચંદેરીમાં વર્ષના ચાર દિવસ પૂજા થાય છે. એવું માનવામાં આવે છે કે તે દિવસે સ્ત્રી લોકોને પોતાનો શિકાર બનાવે છે. આ કારણે લોકો ખૂબ જ સાવધાન રહે છે. એક દિવસે તેની મુલાકાત અજાણી સ્ત્રી (શ્રદ્ધા કપૂર) સાથે થાય છે. વિક્કી પોતાના દોસ્ત બિટ્ટૂ (અપારશક્તિ) અને જના(અભિષેક બેનર્જી)ને તેના વિશે જણાવે છે. વિક્કી તે યુવતીને અનેકવાર મળે છે. આ દરમિયાન વિક્કીનો અન્ય દોસ્ત અને જના એક પછી એક સ્ત્રીનો શિકાર બની જાય છે. આ પછી બિટ્ટૂ વિક્કીને સ્ત્રીની વિચિત્ર હરકતો વિશે જણાવે છે. આ પછી તેઓ રુદ્રા (પંકજ ત્રિપાઠી)ની શરણમાં જાય છે. જે તેમને સ્ત્રીની સચ્ચાઈથી પરિચીત કરાવે છે. વિક્કી અને તેના સાથી સ્ત્રીથી કેવી રીતે છુટકારો મેળવે છે તે જાણવા માટે તમારે થિએટરમાં જવું પડશે.